open-index/open-wikipedia-markdown huggingface dataset:
Gradert informasjon i Norge

**Gradert informasjon i Norge** reguleres av sikkerhetsloven og beskyttelsesinstruksen. Gradert informasjon er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte en sikkerhetsklarering.

## Sikkerhetsloven
Sikkerhetsloven regulerer adgang til opplysninger som kan skade Norges eller dets alliertes sikkerhet, forholdet til fremmede makter, eller andre vitale sikkerhetsinteresser. Det er fire grader i stigende rekkefølge:

* *BEGRENSET*
* *KONFIDENSIELT*
* *HEMMELIG*
* *STRENGT HEMMELIG*

Offentlige dokumenter som ikke er graderte kalles *ugraderte*. Ugradert innebærer likevel ikke at dokumentet uten videre er tilgjengelig for offentligheten. 

Innenfor NATO brukes et tilsvarende system med følgende grader:

* *NATO Unclassified*
* *NATO Restricted*
* *NATO Confidential*
* *NATO Secret*
* *Control of Secret Material in an International Command (COSMIC) Top Secret*

## Beskyttelsesinstruksen

Beskyttelsesinstruksen brukes på materiale som ikke kan graderes etter sikkerhetsloven. Den brukes på informasjon som kan skade offentlige interesser, en bedrift, institusjon eller enkeltperson. Det er to grader i stigende rekkefølge:

* *Fortrolig*
* *Strengt fortrolig*

Denne instruksen er verken lov eller forskrift, men en kongelig resolusjon. Den er hjemlet i Kongens instruksjonsmyndighet, og gjelder derfor bare for statsforvaltningen.

Beskyttelsesinstruksen gir den som håndterer gradert materiale et personlig ansvar for at opplysningene ikke kommer på avveie.

## Offentlighetsloven

Offentlighetsloven omhandler ikke gradert informasjon, men gir mulighet til å unnta informasjon fra offentliggjøring.

Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.

Den tidligere offentlighetsloven Lov om offentlighet i forvaltningen av 1970 ble opphevet 1. januar 2009 samtidig som gjeldende lov trådte i kraft.

## Referanser


## Eksterne lenker
* Sikkerhetsloven
* Beskyttelsesinstruksen
Britiske Johanniterorden

**The Most Venerable Order of Saint John** var opprinnelig i 1830-årene en irregulær avlegger av Malteserordenen, men fikk i 1888 en kongelig fundats gitt av dronning Victoria. Siden har de skiftende britiske monarker vært overhoveder (stormester) for ordenen. 

Nåværende overhode er kong Charles III av Storbritannia, med prins Richard, hertug av Gloucester som ordenens storprior.

## Gradvis anerkjennelse
Den britiske gren av Johanniterordenen oppsto som en privat sammenslutning i 1831. I det første tiåret var sammenslutningen preget av stridigheter. I de påfølgende tiår var det voksende tilslutning i befolkningen. I 1871 fikk ordenen nye vedtekter (constitution). 

I 1876 sluttet fyrstinnen av Wales, Alexandra av Danmark, seg til ordenen. Kort tid etter ble hennes mann, den senere kong Edvard VII av Storbritannia også medlem. I 1877 startet St. John Ambulance undervisning i førstehjelp, mens St John Eye Hospital ble opprettet i Jerusalem i 1882. I 1888 ble dronning Victoria overhode (*Sovereign Head*) for ordenen.  
  
I ettertid fikk ordenen avdelinger i andre land i Samveldet av nasjoner samt i USA (opprettet i 1957, reorganisert i 1996) og Hongkong (opprettet i 1884, reorganisert i 2002). I 1999 fikk ordenen rådgivende status i FNs økonomiske og sosiale råd.

Christian X og Frederik IX av Danmark var medlemmer av ordenen. Det samme var dronning Louise av Hessen og hennes datter, prinsesse Alexandra av Danmark (senere britiske dronning).

## Se også
* Malteserordenen

## Referanser
 

## Eksterne lenker
* www.allianceofstjohn.org
Van’s Aircraft RV-4

**Van's Aircraft RV-4** er et lavvinget småfly i aluminium produsert som byggesett og bygget som selvbyggerprosjekt. Det klassifiseres under "experimental" regelverket. Det er to seter i tandem/etter hverandre med flygeren i framsetet, og med fast understell med halehjul. RV-4 er bygget for og sertifiseres for akroflyging.

Modellene fra Van's er de mest populære selvbyggerflyene i verden. RV-4 er den nest mest solgte modellen, med RV-6 på førsteplass.

RV-4 ble konstruert som en etterfølger til RV-3, som var et en-seters fly. RV-4 fikk en litt større vinge og noe lengre flykropp.

## Motor
De fleste selvbyggerne monterer Lycoming O-360 motor på 160 hk med fast 2 bladet propell, men det er også noen med 180 hk og trebladet vridbar konstant-hastighetspropell, og enkelte ned mot 100hk. Det er forsøkt å montere modifiserte bilmotorer, men fabrikken anbefaler sterkt å montere Lycoming småflymotor. Det monteres vanligvis ventil og røropplegg for å suge motorolje fra øvre del av motoren, slik at motoren beholder smøring ved negativ G / flyging opp-ned.

Det er bensintanker foran på begge vinger innerst ved flykroppen med 60 liter på hver side. I venstre bensintank er det en slange med et lodd som suger bensin fra den siden av tanken som for øyeblikket er ned. Noen fly har bygget om vingetuppen slik at det er bensintank på 30 liter i hver vingeende.

Det er laget en egen variant av RV-4, kalt Harmon Rocket, med 400 hk motor, kortere vinger og ombygget bak-kropp med høyere øvre plater og kortere "canopy".
 
## Reisefly
RV-4 er brukt en del til reisefly siden det med normalt motorpådrag kan fly i 280–300&nbsp;km/t. Det er plass til to personer med lite bagasje. Man sitter behagelig, med ekstremt god utsikt, men har minimal plass til annet i førerkabinen. For spesielt høye eller kraftige personer kan plassen bli for liten. Oppfølgermodellen RV-8 er på mange måter lik RV-4, men har en del mer plass i førerkabinen.

RV-4 er utstyrt med effektive flaps som gir en lav stallhastighet med mulighet for å benytte korte flystriper.

På grunn av liten luftmotstand kan flyet fort gli på seg stor fart ved å sette nesa noe nedover. Ved akroflyging må flyet derfor fort taes ut av stup for å unngå for høy fart.

Hovedhjulene er festet med lange stålstenger som er festet i motorbukken. Det er ikke støtdempere eller annen svingningsdemping, slik at flyet lett spretter opp igjen om det landes med mye gjennomsynk når hjulene tar bakken.

Jon Johanson fra Australia har fløyet jorda rundt to ganger med RV-4.

## Referanser

* Van's Aircraft hjemmeside
Jacques Janse van Rensburg

**Jacques Janse van Rensburg** (født 6. september 1987 i  Gauteng) er en sørafrikansk landeveissyklist. Han syklet for MTN Qhubeka/Team Dimension Data fra 2012 til 2019. 

Han er ikke i slekt med den sørafrikanske syklisten Reinardt Janse van Rensburg. 

## Meritter

;2005
:Sørafrikansk Junior-mester på landevei
;2008
:Sørafrikansk U23-mester på landevei
;2011
:Bronse, Afrikansk mesterskap på landevei
;2012
:Sammenlagt og 2. etappe, Tour of Eritrea
;2014
:Sammenlagt og 1. etappe, Mzansi Tour
;2015
:Sørafrikansk mester på landevei

## Referanser


## Eksterne lenker
* 
*
Bethel

**Bethel** kan vise til: 

* Bethel (Alaska)
* Bethel (Connecticut)
* Bethel (Delaware)
* Bethel (New York)
*Et statistikkområde i Alaska, se Bethel Census Area
Gir’ko-sál’bmagir’ji

***Gir'ko-sál'bmagir'ji*** ble ved kongelig resolusjon den 23. august 1957 den første offentlig autoriserte samiske kirkesalmeboken i Norge.

*Gir'ko-sál'bmagir'ji* bygger på et utvalg av salmer fra den samiske salmeboken *[[Salbmagir'je]]* fra 1897, oversatt til det det som da var gjeldende rettskriving og utvidet med gjendiktninger av salmer fra *[[Landstads reviderte salmebok]]*. Det var et siktemål ved arbeidet å gjøre salmene i boken mest mulig sammenfallende med salmene i *Landstads reviderte*, både i versemål og versetall. Slik kunne disse to bøkene brukes side ved side og salmene kunne bli sunget på to språk samtidig i tospråklige menigheter.

Arbeidet ble ledet av en komité av Alf Wiig, Asbjørn Nesheim, Jacob Børretzen, Hans J. Henriksen, Kristian Nissen og Lars Aanestad. Medlemmene i komiteen stod òg for det meste av oversettelsesarbeidet.

Boken har 561 nummer. Sju av salmemelodiene som er brukt i boken fantes ikke i noen autorisert norsk salmebok før denne utgivelsen. Disse melodiene ble òg autorisert, og tatt inn i Koralboken fra 1957 på nr 276-282.

## Kilder
* *Kristen sang og musikk* Runa forlag 1962
* *Gir'ko-sál'bmagirji* Andaktsbokforlaget 1979

## Eksterne lenker
* Forskrift om ny samisk salmebok
IRIX

**IRIX** er et tidligere proprietært operativsystem og en avart av UNIX. IRIX ble utviklet av Silicon Graphics, Inc. til bruk på selskapets arbeidsstasjoner og tjenere. I all hovedsak ble disse brukt til utvikling av animasjoner, 3D-modeller og simuleringer. Navnet IRIX er avledet av en kombinasjon av ordene UNIX og *iris*. Iris, eller regnbuehinnen, er den farvede delen av øyet hos hvirveldyr, deriblant mennesker.

Første versjon ble lansert i 1983, og var utviklet for å kjøre på Motorola 68000-serien av mikroprosessorer. I 1986 ble operativsystemet portert til RISC-arkitekturen MIPS. IRIX bygget på UNIX System V, med utvidelser fra Berkeley Software Distribution (BSD).

IRIX benyttet opprinnelig vindussystemet MEX, men gikk i 1986 over til 4Sight og i 1991 til vindussystemet X. Skrivebordsmiljøet var opprinnelig IRIS Workspace; den 12. juli 1993 ble IRIX 5.1 lansert sammen med arbeidsstasjonen SGI Indy og det nye skrivebordsmiljøet IRIX Interactive Desktop (opprinnelig kalt *Indigo Magic Desktop*). IRIX benyttet først filsystemet Extent File System (EFS), men fra og med versjon 5.3 tok det som første operativsystem i bruk det journalførende filsystemet XFS.

Den siste større revisjonsutgaven var IRIX 6.5 fra mai 1998. Siden gjennomgikk systemet bare mindre oppdateringer; siste versjon var 6.5.30, som ble lansert 16. august 2006.

Produksjonen av IRIX stanset 19. desember 2006. Ordinær kundestøtte opphørte 31. desember 2013 og utvidet kundestøtte opphørte 31. desember 2014.

## IRIS Workspace
**IRIS WorkSpace** var et grafisk organisert ikonbasert skrivebordsmiljø som gjorde det mulig å aksessere filsystemet i operativsystemet IRIX sammen med en forenklet systemadministrasjon via systemhåndtereren.  IRIS WorkSpace ble brukt av Silicon Graphics fra 4D1-3.0 og IRIX 5.0. I 1993 ble det etterfulgt av Indigo Magic Desktop som ble introdusert sammen med IRIX 5.1 og arbeidsstasjonen SGI Indy.

## Referanser


## Eksterne lenker
*
Mega Top 50

**Mega Top 50** er en hitliste og et radioprogram på NPO 3FM i Nederland. Det startet som *Hilversum 3 Top 30* i 1969. Navnet endret til *Daverende Dertig* i 1971, til *Nationale Hitparade* i 1974 og til *Mega Top 50* i 1993. Musiklisten er utarbeidet på grunnlag salgstall, radiospillinger og strømming. 

I 2004 ble listen splittet opp i to lister: Mega Top 50 som baserer seg på både salg og radiospillinger og Single Top 100 som utelukkende baserer seg på salg.

## Bøker

## Eksterne lenker
* http://www.megatop50.nl  (arkiv från 1963)
Dillingham

**Dillingham** kan vise til:
*Et statistikkområde i Alaska, se Dillingham Census Area
*En by i Alaska, se Dillingham (Alaska)
Salbmagirji

***Sálbmagirji*** (nordsamisk for *Salmebok*) er navn på flere utgaver av en samisk salmebok med tilfang av salmer fra den gamle salmeboken til M.B. Landstad. 

Den første utgaven kom i 1870 under tittelen *Salbmagirje : Ibmeli gudnen ja same-særvvegoddidi bajas-rakadussan* (*Salmebok til Guds ære og de samiske menighetene til oppbyggelse*). Boken inneholdt 226 salmer, og de som stod for utarbeidelsen av boken var J.A. Friis med hjelp av Lars Hætta. Salmene var hentet fra Friis' *Muttom Salmak* ('Noen salmer') med tillegg av oversatte salmer fra *[[Landstads kirkesalmebog]]*, som kom ut det samme året. 

### ''Salbmagirje'' (1897)
I 1897 gav biskop J.N. Skaar i samarbeid med Just Qvigstad ut ei større og omarbeidet utgave av *Salbmagirje*. Denne boken hadde i alt 360 salmer. De fleste nye salmene var oversatt fra *Landstads salmebok*, men det var òg noen nyskrevne salmer, blant dem seks skrevet av J.N. Skaar. Salmene har tilvising til de tilsvarende salmene i *Landstads salmebok*.

### ''Gir'ko-sál'bmagir'ji'' (1957/1996)
I 1957 ble salmeboken avløst av en ny salmebok, *[[Gir'ko-sál'bmagir'ji]]*, men i de samiske menighetene var det mange som ønsket å holde på den gamle *Sálbmagirje*. Denne boken har derfor kommet i nye opplag. I 1996 gav Samisk kirkeråd ut en ny utgave, i ny transkripsjon: *Salbmagirji : Ipmelii gudnin ja Sámi searvegottiide bajásráhkadussan*. Salmeutvalget er det samme som i 1928-utgaven.

### ''Sálbmagirji II'' (2005)
I 2005 gav Samisk kirkeråd ut en tilleggssalmebok med nye salmer, både oversatte og nyskrevne. Denne boken er ment som et foreløpig tillegg til *Salbmagir'ji*, og nummereringen i tillegget holder fram der den første boka slutter, slik at salmene i *Salbmagir'ji II* er nummererte fra 361 til 771. Salmene har tilvising til tilsvarende salmer i *[[Landstads reviderte salmebok]]* og *[[Norsk salmebok]]*. Et eget nordsamisk salmebokutvalg med Arild Hellesøy som leder har stått for salmebokarbeidet.

## Kilder
* *Kristen sang og musikk* Runa forlag 1962
* *Sál'bmagirji* Verbum Forlag 1996, ISBN 82-543-0644-3
* *Sál'bmagirji II* Verbum Forlag 2005, ISBN 82-543-1002-5

## Eksterne lenker
* Samisk gudstjenesteliv
West Point (Monrovia)

**West Point** er en bydel i Liberias hovedstad Monrovia, og ligger på en halvøy som stikker ut i Atlanterhavet mellom elvene Mesurado og Saint Paul. Slummen er en av Monrovias tettest befolkede, med om lag 75&nbsp;000 innbyggere.

Kysterosjon og overbefolkning er store problemer, og sykdommer som tuberkulose har hatt fotfeste.

## Referanser


## Eksterne lenker
*
Sprint-NM på skøyter junior 1998

**Sprint-NM på skøyter junior 1998** ble avholdt 31. januar og 1. februar 1998 på Savalen kunstisbane på Savalen i Tynset.

Teknisk arrangør var Leinstrand Idrettslag. Mesterskapet var terminfestet arrangert på Leangen kunstisbane, men ble flyttet til Savalen da aggregatet for kunstis på hurtigløpsbanen på Leangen var slått av, og naturisen ikke var stabil og god nok for dette mesterskapet.

Juniornorgesmestere i sprint ble Hedvig Bjelkevik, Arendal SK for damene, og Kjetil Johansen Amundrud, Brandbu IF for herrene.

## Sammenlagt damer junior

:f = falt under løpet.

## Sammenlagt herrer junior

:f = falt under løpet.

## Kilder
* 
* 

## Eksterne lenker
*  
*
Comai

**Comai** (tibetansk: *mtsho smad rdzong*, མཚོ་སམད་རྫོང་, *Tshome Dzong*; kinesisk: 措美县 ; pinyin : *Cuòměi Xiàn*) er et fylke i distriktet Shannan i den autonome region Tibet i Folkerepublikken Kina.

Befolkningen var på  innbyggere i 1999.

Comai er knyttet til hunderasen tibetansk mastiff, som anses å ha sitt opphav her.

## Administrative enheter
* **Storkommunene** Cuomei 措美镇, Zhegu 哲古镇
* **Kommunene** Naixi 乃西乡, Gudui 古堆乡

## Referanser
Carolina Mendelblatt

**Carolina Mendelblatt** (født 25. mai 1979) er en portugisisk brettseiler. Under Sommer-OL 2012 i London representerte hun landet sitt, der hun ikke startet konkurransen. Hun er gift med seileren Mark Mendelblatt, og representerte tidliger hjemlandet Brasil.

## Referanser


## Eksterne lenker
*
Tatjana Baziuk

**Tatjana Baziuk** (russisk: Татьяна Вячеславовна Базюк; født 18. oktober 1984) er en russisk brettseiler. Under Sommer-OL 2012 i London representerte hun landet sitt, der hun ble nummer 25. 

## Referanser


## Eksterne lenker
*
Napalai Tansai

**Napalai Tansai** (født 20. mai 1982) er en thailandsk brettseiler. Under Sommer-OL 2012 i London representerte hun landet sitt, der hun ble nummer 24. 

## Referanser


## Eksterne lenker
*
Evenrød skole

**Evenrød skole** var en bygdeskole mellom Evenrød og Veum i tidligere Glemminge kommune, senere Fredrikstad kommune. 

Skolen ble opprettet i 1873 på østsiden av Evenrødveien. Tomt ble utskilt fra gården Evenrød, eiet av Glemminges ordfører, Michael Henriksen (1837-1919). I 1922 ga sønnen Morten Evenrød (1881-1959) tomt på vestsiden av veien til dagens bygning i Evenrødveien 82. Skolen ble åpnet i 1923, og da ble den gamle Veum skole på den andre siden av veien gjort om til lærerbolig. Evenrød skole hadde da fire klasseværelser, sløydrom og lærerværelse. 

Frem til nedleggelsen i 1990, da Ambjørnrød skole ble åpnet, fungerte den som barneskole. Skolebygningen ble solgt til Fredrikstad Handicapidrettslag i 1991.

## Referanser


## Eksterne lenker
* Veum skole, senere Evenrød skoles lærerbolig, ca 1900 på Digitalt museum.
* Evenrød skole i Fredriksstad blad 1987
* Thowsen, Elsa: ''Glemmen bygdebok : en bygd blir til by'', s. 620&ndash;623, Utg: Glemmen kommune, 1962, 677 s., fold. pl. ill. (på bokhylla.no)
Aaron Cohen

**Aaron Cohen** er navnet til flere personer:

* Aaron Cohen (1931–2010), NASA-leder
* Aaron Cohen (1976), israelsk soldat
Roald Beck

**Roald Friedrich Beck** (født 8. januar 1944) er en norsk tidligere redaktør bosatt i Eidsvoll. Han var redaktør for tidsskriftet *[[Skolelederen (tidsskrift)|Skolelederen]]*, fagbladet for skoleledere tilknyttet Skolelederforbundet. Beck satt som leder for Skolelederforbundet da han tok over etter Olav Broen i 1990 og var forbundsleder til 1999 da Eli Vinje fikk vervet som første kvinne.

## Eksterne lenker
* Om fagbladet på Skolelederforbundets nettsider
Finn Steinar Andersen

**Finn Steinar Andersen** (født 9. juni 1931 i Bergen) er en norsk tidligere redaktør for tidsskriftet *[[Skolelederen (tidsskrift)|Skolelederen]]*, fagbladet for skoleledere tilknyttet Skolelederforbundet. Andersen ble den første redaktøren for fagbladet i 1986 og satt med ansvaret til 1996 da oppgaven gikk til Roald Beck.

## Eksterne lenker
* Om fagbladet på Skolelederforbundets nettsider
Skolesjef

**Skolesjef** eller **oppvekstsjef** er en kommunal lederstilling med hjemmel i opplæringslovas § 13-1, som krever at kommunen skal ha «skolefagleg kompetanse i kommuneadministrasjonen over skolenivået». Funksjonen er obligatorisk, men stillingen kan ha andre navn (som f.eks. *assisterende rådmann*, *kommunalsjef*) og kan ha ansvar for andre fagområder i tillegg til opplæringslova.

En skolesjefs arbeidsoppgaver er å følge opp kommunens oppgaver som skoleeier i henhold til Opplæringslova. I dette ligger å sikre at skolene holder kvalitet i tråd med kommunens ambisjoner, som godt læringsmiljø og høyt læringsutbytte der barn og unge får utvikle seg både faglig, kulturelt og sosialt. I mange kommuner har stillingen også ansvar for barnehager og voksenopplæring.

## Referanser
Betri Bank

**Betri Bank** er en forretningsbank på Færøyene. Den er Færøyenes største pengeinstitutt og har hovedkontor i Tórshavn og filialer i flere færøyske byer og bygder. Den er også en av de eldste bankene i Kongeriket Danmark, ettersom den ble etablert i 1832 som Færø Amts Sparekasse. I 1965 tok den navnet Føroya Sparikassi. Sparekassenes utlånsvirksomhet var lenge begrenset ved lov, men i 1990-årene ble skillet mellom sparekasser og banker opphevet.

I 2002 ble Føroya Sparikassi omdannet til et aksjeselskap og senere børsnotert på Island og i Danmark.
I 2005 kjøpte sparekassen Kaupthing Banks avdeling i København, som ble omdøpt til Eik Bank Danmark. Banken kjøpte også Kaupthing Banks virksomhet på Færøyene og Skandiabankens virksomhet i Danmark. I 2006 skiftet hele Føroya Sparikassi navn til Eik Banki, som viste til det solide eiketreet, som i mange år har vært et felles symbol for sparebankene.

Banken ble hardt rammet under finanskrisen og ble i 2010 regnet som insolvent av Finanstilsynet. Banken måtte selge avdelingen i København og la seg kjøpe av den danske staten ved AS Finansiel Stabilitet. Færøyenes største forsikringsselskap, Tryggingarfelagið Føroyar, ble i 2011 hovedaksjonær og i 2015 eneeier i Eik Banki, som i 2017 tok navnet Betri Bank (færøysk for «bedre»). Etter overtagelsen har banken vært gjenstand for en omfattende skattesak, den såkalte Eik-saken.

## Referanser


## Litteratur
*

## Eksterne lenker
*
Sprint-NM på skøyter junior 1999

**Sprint-NM på skøyter junior 1999** ble avholdt 9. og 10. januar 1999 på Fram kunstisbane i Larvik.Teknisk arrangør var Idrettsforeningen Fram.

Juniornorgesmestere i sprint ble Hedvig Bjelkevik, Arendal SK for damene, og Morten Bolstad, Ask SK for herrene.

## Sammenlagt damer junior

:f = falt under løpet.

## Sammenlagt herrer junior

:f = falt under løpet.

Marius Veidahl Berg, Sander IL, gikk en 500 meter den andre dagen (10. januar) utenfor konkurranse på 42,45.

## Kilder
* 
* 

## Eksterne lenker
*  
*
Vágsfjørður

**Vágsfjørður** er den nest lengste fjorden på øya Suðuroy på Færøyene. Fjorden befinner seg på sørøstkysten av øya og det finnes flere bygder langs fjorden. Helt innerst i fjorden ligger bygda Vágur og strekker seg langs begge sider av fjorden. På vei inn i fjorden mot nord ligger bygda Porkeri. Mellom Porkeri og Vágur ligger den lille bygda Nes. På den sørlige delen av fjorden ligger Lopransfjørður.

I Vágur ligger det også en havn ved navn Vágs Havn. Her er fjorden 10-15 meter dyp.

## Eksterne lenker
*
Hvalbiarfjørður

**Hvalbiarfjørður** er en fjord på nordløstkysten av øya Suðuroy på Færøyene. Innerst i fjorden ligger bygdene Hvalba og Nes-Hvalba, som ofte regnes som én bygd. Nes-Hvalba befinner seg på sørsiden av fjordens botn.

## Eksterne lenker
*
Mathea-Mari Glittenberg

**Mathea-Mari Glittenberg** (født 24. november 2000) er en norsk artist og -skuespiller fra Hjellestad i Ytrebygda bydel i Bergen.
Den 30. august 2014 vant hun Melodi Grand Prix Junior med sangen «#Online». Den handler om hvor slitsomt det er og hvor mye tid det tar å være på sosiale medier. Sangen havnet på førsteplass på iTunes neste dag. 

Sammen med Nora Helene Bratfos spilte Glittenberg rollen som Annie i musikalen *[[Annie (musikal)|Annie]]* i Folketeaterets oppsetning i 2013, og hun har tidligere spilt i Reisen til julestjernen og Aladdin på Forum scene. I 2012 deltok hun i TV-programmet *[[Norske Talenter]]* på TV 2.

Hun sang i *[[Karsten og Petra på safari]]* fra 2015, blant annet «Født fri».

## Referanser


## Eksterne lenker
* 
*
Unik 4

**Unik 4** var en musikkgruppe fra Bø i Telemark som besto av Audun Rørmark, Simen Bakkåker, Annika Sveinsson Momrak og Eline Nesje. Alle medlemmene er født i 1999. Gruppen ble landskjente da de vant konkurransen MGPjr 2013 med sangen «Så sur da». Gruppen spilte sammen et par år også etter seieren, og i 2017 hadde de et comeback på Treungenfestivalen. Siden har medlemmene gått hver sine veier.

Bandnavnet ble valgt rett før de skulle levere inn skjemaene til MGPjr. Gruppen kom på navnet da Audun Rørmark så en pakke servietter hvor det sto «Unik». I tillegg la de til antallet bandmedlemmer, slik at navnet ble Unik 4.

## Referanser


## Eksterne lenker
* Presentasjon hos NRK Super
Jørgen Dahl Moe

**Jørgen Dahl Moe** (født 1996) er en norsk sanger og låtskriver fra Andebu i Vestfold. Han ble kjent da han vant MGPjr 2009 med sangen «Din egen vei». I 2022 vant han  syvende sesong av *[[The Voice – Norges beste stemme|The Voice]]* på TV 2.

## Bakgrunn
Moe vokste opp i Andebu utenfor Sandefjord. Som barn begynte han å synge og skrive låter, og han har spilt gitar siden han var fem år. Som 13-åring vant han MGPjr 2009 med sin selvskrevne låt «Din egen vei». Sangen handler om kjærlighetssorg, og tittelen henspiller på strofen «men du valgte å dra … din egen vei», som er en del av refrenget. 

Etter ungdomsskolen gikk han musikk, dans og drama-linjen ved Sandefjord videregående skole, og han fikk sangundervisning hos sangpedagogen Kristin Vold Nese i to år. Han var også fotballspiller i lokalklubben Andebu fotball. Parallelt med dette fortsatte han å opptre på lokale konserter og festivaler, og han skrev egen musikk. I 2018 slapp Moe debutsingelen «I Never Had You» på eget merke, og i 2020 ga han ut EP-en *Suicide Circus.* 

I 2022 deltok han i talentkonkurransen *The Voice* på TV 2. I audition-runden sang Moe Bruce Springsteens «Dancing in the Dark». Moe valgte musikeren og låtskriveren Ina Wroldsen som mentor. Den påfølgende uken etter sendingen ble auditionen hans sett over  ganger på YouTube, og versjonen hans gikk inn på topp 10 på Spotifys topp 50-liste for Norge. I mai 2022 vant Moe den sjuende sesongen av *The Voice Norge.*

## Diskografi
### EP-er
* 2020 –&nbsp;*Suicide Circus* 
### Singler
Oversikt over singler fra 2018:
* 2018 – «I Never Had You»
* 2019 –&nbsp;«I Wanna Know»
* 2019 –&nbsp;«Hailey»
* 2020 – «Far from You»
* 2020 –&nbsp;«Your Heart's Got a Whole Lot of Planning to Do»
* 2020 – «Me, Myself and You»
* 2021 – «Please Don't Call Me Anymore»
* 2021 – «The House at the End of the Street»
* 2022 – «Dancing in the Dark» (live fra *The Voice*)

## Listeplasseringer

## Referanser


## Eksterne lenker
* 
* 
* «Dancing in the Dark» (live) – Jørgen Dahl Moe (YouTube)
* «Din egen vei» – Jørgen Dahl Moe (YouTube) 
* «Far Too Late» – Jørgen Dahl Moe (YouTube)
Adam Peaty

**Adam Peaty** (født 1994) er en britisk svømmer som konkurrerer internasjonalt for Storbritannia og England i svømmearten brystsvømming. Peaty ble samveldemester på to øvelser og europamester på langbane på fire øvelser i 2014.

Han tok gull under Sommer-OL 2016.

## Svømmekarriere

Peaty er medlem av svømmeklubben City of Derby, hvor han blir trent av Melanie Marshall, en tidligere OL-svømmer. Hans første internasjonale seniorstevne var det europeiske kortbanemesterskapet som ble arrangert i Herning i Danmark i 2013, der han satte tre personlige rekorder.

Under Samveldelekene 2014 i Glasgow i Skottland deltok Peaty på fire øvelser: 50 meter, 100 meter og meter brystsvømming samt 4 × 100 meter medley stafett. På 50 meter bryst, vant Peaty sin semifinale og endte på 2, plass i finalen med tiden 26,78, 0,02 sekunder etter Sør-Afrikas Cameron van der Burgh. På 100 meter bryst kom Peaty først, med tiden 58,94 som var 0,34 sekunder raskere enn Van der Burgh, som kom på andreplass. OL-vinner og verdenrekordholder Van der Burgh var favoritt til å vinne, men Peaty klarte å sette britisk rekord i øvelsen. På 200 meter bryst endte Peaty på 4.-plass, 0,15 sekunder fra medaljene og 2,72 sekunder bak førsteplass til skotten Ross Murdoch. På 4 × 100 meter fri var han også med på det vinnende laget for England. Han har fått treningsråd av Rebecca Adlington.

Han representerte landet sitt under Sommer-OL 2024 i Paris på 100 meter bryst der han vant sølv.

## Utmerkelser
Nyttårsaften 2016 mottok Peaty Order of the British Empire.

## Referanser


## Eksterne lenker
*
Øla

**Øla** er en sideelv fra vest-nordvest til Gudbrandsdalslågen i Nord-Fron kommune, Innlandet fylke. Elven er 11,3 km lang og drenerer et nedbørfelt på 43,7 km².

## Geografi
Vassdraget har sitt utspring fra et myrområde i Øvre Mosahola (1416 moh) ved fjellet Saukampen (1659 moh) i Jotunheimen. Første del av elvestrengen, Sandåa, er 6,6 km lang og renner først mot øst-sørøst gjennom Nedre Mosahola og Sandådalen før den dreier øst-nordøst og ned i Skjedalsvatn (920 moh). Fra Skjedalsvatn dreier elven i øst-sørøstlig retning ned Øldalen og renner ut i Lågen ca 3 km nordvest for Vinstra. Nedbørsfeltet har bare ett tjern (ca 150 daa) av betydning. Total lengde på vassdraget er 17,9 km. På sin vei ned til Lågen tar Øla opp et tyvetalls elver og bekker fra sørvest, men bare en av betydning fra nord.

## Vern
NVE sa 8. februar 2013 nei til søknad fra *Øla [[Kraftverk]] AS* om tillatelse til bygging av Øla kraftverk i Nord-Fron kommune i Oppland. Bakgrunn for avslaget var hensyn til rødlistede arter og naturtype med stor verdi.

## Referanser
Carrollton (Texas)

**Carrollton** er en by som ligger i Denton County, Dallas County og Collin County i den amerikanske delstaten Texas. Per folketellingen 2010 var byens innbyggerantall 119&nbsp;097 som gjorde den til den 23. mest folkerike byen den amerikanske delstaten Texas. Carrollton er en forstad til Dallas og i 2006 ble den navngitt som en av «Topp 100 steder å bo» av Relocate America. Carrollton ble også i 2006 valgt til det 19. beste stedet å bo i USA av tidsskriftet *[[Money (tidskrift)|Money]]* magazine. I 2008 ble byen nevnt av tidsskriftet *[[Money (tidskrift)|Money]]* som det 15. beste mindre by å bo i.

## Referanser




## Eksterne lenker
*
Plano

**Plano** kan referere til:

## Steder i USA
* Plano (California), tidligere navn til Sanborn
* Plano (Texas)
* Plano (Illinois)
** Plano (Amtrak-stasjon), jernbanestasjon i Plano i Illinois
* Plano (Indiana)
* Plano (Iowa)

## Utdanning
* Plano High School (Illinois), en skole i Plano i Illinois
* Plano Senior High School, en skole i Plano i Texas
* Plano Independent School District, et skoledistrikt som dekker Plano i Texas og omliggende byer
* University of Plano, en tidligere høyskole i Plano i Texas

## Personer
* Óscar Plano, en spansk fotballspiller
Krateret i Derveze

**Krateret i Derveze** er et naturgassfelt i Derveze (alt. Derweze, Darvaze, "port") i Ahal-provinsen i Turkmenistan. Krateret er kjent for å ha stått i brann uavbrutt siden sovjetiske petrokjemiingeniører satte fyr på det i 1971. Brannen får næring fra store naturgassforekomster i området. Svovellukten kan kjennes i et stort område rundt krateret.

## Geografi
Feltet ligger nær byen Derveze sentralt i Karakum-ørkenen, ca. 260&nbsp;km nord for Ashgabat. Gassreservene er blant de største i verden. Krateret har en diam. på 70&nbsp;m, og er ca. 20&nbsp;m dypt. Innbyggerne i området ga krateret navnet "Porten til Helvete", med referanse til de vedvarende flammene og den kokende sølen. 

## Historie
Feltet ble funnet av sovjetiske ingeniører i 1971, som mente det var store oljeforekomster i området. Det ble satt opp en borerigg, og boring ble iverksatt for å bestemme mengden tilgjengelige gassreserver. Man begynte å lagre gassen, men grunnen under boreriggen og den tilhørende leiren ga etter, og forsvant i et stort krater. Ingen omkom. Som følge av dette ble det frigjort store mengder metan til skade for miljø og mennesker i området. For å forhindre ytterligere utslipp av giftige gasser fra hulrommet i krateret ble det bestemt å sette fyr på gassen. Tanken var at dette ville være tryggere enn å hente opp gassen fra undergrunnen. Man tenkte da at gassen ville brenne ut i løpet av noen uker, men har fortsatt å brenne uavbrutt i mer enn fire tiår. 

Krateret var tema i en episode av TV-serien *Die Trying *under tittelen *Crater of Fire*, (sendt 16. juli 2014 på National Geographic Channel). George Kourounis ble den første til å stige ned i krateret, og hentet prøver av bunnen som inneholdt ekstremofile mikroorganismer.

## Referanser
Ordrenekt

**Ordrenekt** eller **insubordinasjon** er en handling hvor en person innenfor et hierarki med vitende og vilje motsetter seg ordre fra overordnet. Nektelse av en ulovlig eller uetisk ordre er ikke ordrenekt, jfr Nürnbergprosessene; ei heller en ordre som ikke er innenfor rammer for autoritet for vedkommende som gir ordren. 

I en hierarkisk organisasjon som er avhengig av at personer innenfor hierarkiet utfører ordre, er ordrenekt vanligvis forbundet med ulike former for straff.

## Eksterne lenker
* «Ordrenekt som grunnlag for avskjed eller oppsigelse», fra nettsidene til Utdanningsforbundet
* Om ordrenekt i arbeidslivet , fra nettstedet oppsigelse.no
Steven Frayne

**Steven Frayne** (født 17. desember 1982), bedre kjent som artistnavnet Dynamo, er en engelsk magiker.
Dynamo er kjent for tv-serien *Dynamo: Magician Impossible*.

## Referanser


## Eksterne lenker
* 
*
Mathias R. Samuelsen

**Mathias Reinholt Salberg Samuelsen** (født 1. april 1985) er en norsk poet, gjendikter og redaktør. Han vokste opp i Trondheim og bodde fra 2013 til 2018 i Trondheim kommunes forfatterbolig, Adrianstua. Samuelsen har en master i litteraturvitenskap fra NTNU, men fag fra UC Berkeley. Han er ansatt som stipendiat ved ISL på NTNU.

I 2013 startet Samuelsen forlaget Beijing Trondheim med Rune F. Hjemås.

Fra 2015 til 2020 jobbet Samuelsen som kunstnerisk rådgiver for Norsk litteraturfestival Sigrid Undsetdagene på Lillehammer.

Som gjendikter har Samuelsen jobbet hovedsakelig med nyere amerikansk poesi. Han har gjendiktet blant annet Gary Snyder, Leah Umansky, Lee Young-Li, Ocean Vuong, Shane Anderson, Franny Choi og Eemyun Kang.

## Bibliografi
* *Utredning om trengsel*, Kolon forlag (2009)
* *Forstillingsværket*, Bokvennen forlag (2014)
* Ære. Være 1-36, Bokvennen forlag (2017)
* Schonung, Samlaget (2022)
* Eemyun Kang, Fungalland, Trondheim kunstmuseum (2012)
* Gary Snyder, Tidlige dikt, Bokvennen forlag (2015)
* Shane Anderson, Meditasjoner over melaniske stråler, Forlaget Beijing Trondheim (2017)
* Ocean Vuong, Natthimmel med kulehòl, Samlaget (2019) 
* Ocean Voung, Tida er ei mor, Samlaget (2023)
* La Granada nr. 6, (Redigert sammen med Kristian Wikborg Wiese), La Granada (2016)
* Ny Amerikansk poesi, (Gjendiktningsantologi redigert sammen med Rune F. Hjemås), Samlaget (2018)

## Kilder
*Presentasjon av Mathias R. Samuelsen i Forfatterkatalogen på Forfattersentrums nettsider
Denton (Texas)

**Denton** er en by i den amerikanske delstaten Texas og fylkessete for Denton County. Ifølge USAs folketelling 2010 var dens befolkning på 113&nbsp;383 innbyggere, som gjør den til den 27. mest befolkningsrike byen i Texas og den 11. største byen i Dallas/Fort Worth Metroplex.

En Texas land grant førte til opprettelsen av Denton County i 1846, og byen fikk bystatus i 1866. Både byen og fylket er oppkalt etter pioneren og Texas militia kaptein John B. Denton. Jernbanen kom til byen i 1881 ansporet befolkningen, og etableringen av University of North Texas i 1890 og Texas Woman's University i 1901 skiller byen fra naboregionene. Etter byggingen av Dallas-Fort Worth internasjonale lufthavn var ferdigstilt i 1974 så byen en rask vekst og per 2011 var Denton den 7. hurtigst voksende byen med en befolkning på over 100&nbsp;000 i Amerikas forente stater.

Denton ligger i den nordlige delen av Dallas&ndash;Fort Worth metroplex i North Texas langs Interstate 35, Denton er kjent for sitt aktive musikkliv; North Texas State Fair and Rodeo og Denton Arts and Jazz Festival tiltrekker seg over 300&nbsp;000 personer til byen hvert år. Byen har hete sommere med høy luftfuktighet og relativt få ekstreme værfenomener. Dens mangfoldige borgere er representert ved et upartisk bystyre, og en rekke fylkes og statlige institutter har sine kontorer i byen. Med over 45&nbsp;000 studenter ved de to universitetene som ligger innenfor bygrensene, er Denton ofte karakterisert som en universitetsby. Som et resultat av universitetenes vekst, spiller pedagogiske tjenester en bred rolle i byens økonomi.

## Referanser



## Eksterne lenker
*
Verdensrekordhistorikk på 50 m bryst

Dette er listen over **Verdensrekord historikken på 50 m [[brystsvømming]]**. Den første verdensrekorden på langbane (50 meter) svømming for herrer ble godkjent av FINA i 1961, mens damenes verdensrekord tider (50 meter) ble offisielt godtatt i 1958. Verdensrekorder for kortbane (25 meter) for begge kjønn ble godkjent av FINA fra mars 1991.

## Menn
### Langbane

### Kortbane

## Kvinner
### Langbane

### Kortbane

## Referanser
*
* Zwemkroniek (nederlandsk)
* Agenda Diana  (italiensk)
Jay Robert Thomson

**Jay Robert Thomson** (født 12. april 1986 i  Gauteng) er en sørafrikansk landeveissyklist. Han syklet for MTN Qhubeka/Dimension Data/NTT fra 2013 til 2020. Han ble profesjonell syklist i 2012, da for Unitedhealthcare. 

Han la opp etter 2020-sesongen.

## Meritter

;2007
:Sølv, Afrikansk mesterskap på tempo
:Bronse, Afrikansk mesterskap på landevei
;2008
:Sammenlagt, 1. og 2. etappe, Tour d'Egypte
:Afrikansk mester på tempo
:Sørafrikansk U23-mester på tempo
;2009
:Afrikansk mester på tempo
;2010
:3. etappe, New Zealand Cycle Classic
:2. etappe, Tour de Langkawi
;2012
:1. etappe, Volta a Portugal
:Bronse, Afrikansk mesterskap på tempo
:Sølv, Afrikansk mesterskap på landevei
;2013
: Sørafrikansk mester på landevei
:1. etappe, Tour du Rwanda
;2014
:Bronse, Afrikansk mesterskap på landevei
:Sølv, Afrikansk mesterskap på tempo

## Referanser


## Eksterne lenker
* 
*
Li Ling (seiler)

**Li Ling** (født 14. mars 1986) er en kinesisk brettseiler. Under Sommer-OL 2012 i London representerte hun landet sitt, der hun ble nummer 14. 

## Referanser


## Eksterne lenker
*
Garland (Texas)

**Garland** er en by i den amerikanske delstaten Texas. Det er en stor by nordøst for Dallas og er en del av Dallas/Fort Worth Metroplex. Byen ligger i all hovedsak i Dallas County, med unntak av en liten del som ligger i Collin County. Ifølge USAs folketelling 2010 hadde byen er befolkning på 226&nbsp;876 innbyggere som gjør den til den 87. største byen i USA utfra befolkningen og den 12. største byen i delstaten Texas.

I 2008 ble Garland rangert på 67.-plass i CNN og tidsskriftet ''Money'' sin liste over «Top 100 Places to Live» i USA.

## Referanser


## Eksterne lenker
* 
*  Innbyggertall 2010 - 2019 – United States Census Bureau
McKinney (Texas)

**McKinney** er en by i og fylkessete i Collin County i den amerikanske delstaten Texas, og fylkets nest største by i innbyggerantall etter Plano. Ifølge U.S. Census Bureau var byens befolkning i 2010 på 131&nbsp;117 innbyggere, som gjør byen til den 9. folkerikeste byen i delstaten Texas. Byen er del av Dallas/Fort Worth Metroplex, og ligger omtrent  nord for Dallas.

U.S. Census Bureau hadde McKinney oppført som landets raskest voksende by fra 2000 til 2003 og igjen i 2006, blant byer med mer enn 50&nbsp;000 innbyggere. I 2007 ble den rangert som den nest raskest voksende byen med mer enn 100&nbsp;000 innbyggere og i 2008 som den tredje raskest voksende. 
Befolkningsestimatet per 1. januar 2014 var på 149&nbsp;082 innbyggere.

## Referanser


## Eksterne lenker
*
Djupvatnet (Stranda)

**Djupvatnet** er en innsjø ved Geiranger i det sørøstlige hjørnet av Stranda kommune, Møre og Romsdal. Vatnet har et areal på  og ligger 1&thinsp;016 meter over havet. Den er en del av Ottavassdraget, og utgjør på den måten det nordvestligste hjørnet av Glommavassdraget bare 8 km i luftlinje fra Geirangerfjorden. Fylkesvei 63 (Geirangervegen åpnet 1889) går langs vannet, der er en turisthytte og veien til Dalsnibba tar av. Ved innsjøen er det en minnestein over veidirektør Hans H. Krag.

Veiens høyeste punkt (1038 moh) er ved innsjøen og markert med en stein. Djupvasshytta var en brakke fra anleggsperioden som ble kjøpt og drevet som turisthytte av familien Ugelvik. Noen hundre meter øst for Djupvasshytta har Keisarneset navn etter keiser Wilhelm II som stanset der for å se på utsikten. Før veien til Dalsnibba åpnet i 1939 var Djupvatnet den vanlige endestasjonen for turer med bil eller hestevogn fra cruiseskipene på Geirangerfjorden.


Fil:Djupvasshytta snow june.jpg|Djupvatnet snødekt tidlig i juni. Djupvasshytta bak.
Fil:Djupvasshytta. Geiranger. 1030 m.o.h. - no-nb digifoto 20140731 00071 NB NS NM 12633.jpg|Djupvasshytta ved Djupvatnet en gang før 1930.
File:Carretera 63 junto al lago Djupvatnet, Geiranger, Noruega, 2019-09-07, DD 73.jpg|Geirangerveien i september
File:View to Icy Djupvatnet lake from the side of Dalsnibba mountain, 2013 June.jpg|Sett fra Dalsnibba i midten av juli
File:Djupvasshytta P8122099.jpg|Djupvasshytta sett mot Strynefjellet


## Referanser




## Eksterne lenker
*
Helema Williams

**Helema Williams** (født 11. oktober 1991) er en seiler fra Cookøyene som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 41. 

## Referanser


## Eksterne lenker
*
Amerli

**Amerli**, eller **Amirli**, er en irakisk by i distriktet Tuz Khurmatu i guvernementet Salah ad Din. Den ligger om lag 170 kilometer nord for Bagdad. Amerli hadde  innbyggere (per 2014) og de fleste var turkmener.

## Fotnoter

## Referanser
Al-Hira

**Al-Hīra** (arabisk: الحيرة, *al-Ḥīra*) var hovedstaden for lakhmidenes rike. Den ble erobret i 602 av sassanidene under Khosrau II og i 633 av araberne under Khalid ibn al-Walid, en av Muhammads hærførere. 

Al-Hira lå sør for dagens byer Najaf og Kufa i Irak.

## Litteratur
* Janine et Dominique Sourdel: *Dictionnaire historique de l'islam*, Éd. PUF, ISBN 978-2-13-054536-1

## Eksterne lenker
*
Philipine van Aanholt

**Philipine van Aanholt** (født 26. mai 1992) er en seiler fra Curaçao som spesialiserer seg i laser radial. Under Sommer-OL 2012 i London representerte hun Individuelle deltakere under Sommer-OL 2012, siden Curaçao ikke har egen olympisk komite, der hun ble nummer 36. 

## Referanser


## Eksterne lenker
*
Kurkh-monolitten

**Kurkh-monolitten** er en stele som skildrer felttogene gjennomført av den assyriske konge Salmanasser III i løpet av hans seks førrste regjeringsår. Dateringene er her fremdeles etter eponymembedsmennene; senere går Salmanasser over til en tidsregning etter regjeringsår (*palu*). Kongen forlot etter dette Nineveh den 13. ayyar eller tammuz (månedsnavnet er skadet) og gikk mot Bit Adini.

Stelen ble utgravd i 1861 av John George Taylor i Kurkh nær Bismil, i den tyrkiske provins Diyarbakır, og har siden 1863  tilhørt British Museum i London. Beskrivelsen av monolitten ble publisert av H. C. Rawlinson.

## Litteratur
* H. F. Russell: «Shalmaneser's Campaign to Urartu in 856 B.C. and the historical geography of Eastern Anatolia according to the Assyrian sources.» I: *[[Anatolian Studies]]* 34, 1984, 171-201.
*Julian E. Reade: «Assyrian campaigns 840-81 BC and the Babylonian frontier.»' I: *[[Zeitschrift für Assyrologie]]* 68, 1978, 251-60.
* Henry C. Rawlinson: *Cuneiform Inscriptions of Western Asia*. 1861–1870

## Referanser
Bit Adini

**Bit Adini**, en ny eller region i Syria, var en arameisk stat som eksisterte som et uavhengig kongedømme i det 10. og det 9. århundre f.Kr., med hovedstaden Til Barsib (nå Tell Ahmar). I 856 f.Kr. ble kongeriket erobret og absorbert av  det assyriske rike under Shalmaneser III. 

Det stedfestes vanligvis til buen dannet av elven Eufrat sør for Carchemish.

## Litteratur
*Georges Roux: *Ancient Iraq* (Penguin Harmondsworth)

## Referanser
Mesquite (Texas)

**Mesquite** er en by og en østlig forstad til Dallas i Texas. Det meste av byen ligger i Dallas County med en mindre del i øst liggende i Kaufman County. Ifølge folketellingen i USA 2010 var det 139&nbsp;824 innbyggere i byen som gjør den til den 18. største byen i den amerikanske delstaten Texas.

## Historie
Byen ble grunnlagt den 14. mars 1878 på landområder langs jernbanetrasséen til Texas & Pacific line utenfor Dallas. Jernbanen som gikk fra Dallas til Shreveport i Louisiana, startet å stoppe ved det nyopprettede tettstedet kort tid deretter, og byen startet å vokse frem rundt jernbanen. Tettstedet fikk bystatus den 3. desember 1887.

Mesquite fremgang på slutten av 1800-tallet og tidlig på 1900-tallet som et landbruksområde som dyrket bomull, høy, mais og sukker, samt ved å bruke jernbanen for å frakte varer. Byen fortsatt å hovedsakelig å være landbruksorientert inntil etter den andre verdenskrig når forstadsinnflyttingen også tok rot i Mesquite. Byens befolkning vokste raskt fra 1&nbsp;696 i folketellingen 1950 til 27&nbsp;526 i 1960 og 55&nbsp;131 i 1970.

I 1958 ble Mesquite ProRodeo etablert, og i 1959 åpnet Big Town Mall som det første kjøpesenter med air condition i Amerikas forente stater. Kjøpesenteret ble revet sommeren 2006.

I løpet av 1970 var LBJ Freeway (I-635) bygget, som knyttet Mesquite til sine nabobyer Garland i nord og Balch Springs i sør. I 1971 ble også Town East Mall bygget. Kjøpesenteret ble brukt av regissøren Ron Howard for å filme deler av filmen *Cotton Candy* i 1978. Trefikken relater til kjøpesenteret gjorde at byen vokste. Innen folketellingen 1990 hadde byen vokst til 101&nbsp;484 innbyggere, nesten en dobling av antall innbyggere i løpet av 20 år.

I 1986 åpnet Mesquite Arena sine dører som det nye hjemmet til Mesquite ProRodeo. Innen 1998 var det utvidet med fasiliteter som inkluderer konferansesenter, utstillingshall og hotellet Hampton Inn & Suites.

Inntil 2011 var byen en av få byer uten utsalg av øl og vin i det østlige Dallas County. Lovendringen hadde blitt vurdert flere ganger tidligere, men ble blokkert av sterk protest mot å tillate salg av slike varer. 2011 så loven godkjent slik at det var mulig å kjøpe øl og vin lokalt.

## Referanser


## Eksterne lenker
*
Anna Agrafioti

**Anna Agrafioti** (gresk: Άννα Αγραφιώτη; født 10. april 1991) er en gresk seiler som spesialiserer seg i laser radial. I Sommer-OL 2012 i London representerte hun landet sitt, der hun ble nummer 33. 

## Referanser


## Eksterne lenker
*
Richardson (Texas)

**Richardson** er en by i fylkene Dallas og Collin i den amerikanske delstaten Texas.  Ifølge folketellingen 2010 i USA hadde byen totalt 99&nbsp;223 innbyggere. I 2011 ble befolkningen estimert til 101&nbsp;742 innbyggere. Richardson er en velstående intern forstad til Dallas og hjem til The University of Texas at Dallas og Telecom Corridor med en høy konsentrasjon av telekommunikasjonsselskaper. Mer enn 5&nbsp;000 bedrifter har virksomheter innen Richardsons området på , inkludert mange av verdens største telekommunikasjonssleskaper/nettverksselskaper slik som AT&T, Ericsson, Verizon, Cisco Systems, Samsung, MetroPCS, Texas Instruments, TriQuint Semiconductor og Fujitsu.

I 2006 ble Richardson rangert som det 15. beste stedet å bo i USA av tidsskriftet* [[Money (tidskrift)|Money]]*. Dette rangerte Richardson som det tredje beste stedet å lever i Texas.  I 2007 annonserte Morgan Quitnos 14. *Annual America's Safest and Most Dangerous Cities Awards* Richardson som den 69. tryggeste byen i America. Den samme studien rangerte Richardson som den 5. tryggeste byen i Texas.  I 2008 ble Richardson rangert som det 18. beste stedet å leve i USA av tidsskriftet *[[Money (tidskrift)|Money]]*. Dette rangerte Richardson til fjerde beste sted å bo i Texas.  I 2009 Business Weeks årlige rapport «Best Places to Raise Kids», ble Richardson rangert som andre beste i Texas. Richardson var den første byen i Nord-Texas som ble anerkjent som beste arbeidsplass for pendlere av United States Environmental Protection Agency og United States Department of Transportation i 2004. En anerkjennelse de har fortsatt få per 2010 hvert år siden 2004.  I 2011 forerte *Texas Recreation and Park Society* Richardson med *Texas Gold Medal for excellence in the field of recreation and park management*.

## Referanser


## Eksterne lenker
*
Nushagak

**Nushagak** kan vise til:
*En elv i Alaska, se Nushagak (elv)
*En bukt i Alaska, se Nushagak Bay
*Et tidligere navn på byen Dillingham (Alaska)
Marco Canola

**Marco Canola** (født 26. desember 1988 i Vicenza) er en italiensk profesjonell landeveissyklist. Hans største meritt er en etappeseire i Giro d'Italia.

## Meritter

;2011
:Sammenlagt og 2. etappe, Giro del Veneto
;2012
:7. etappe, Tour de Langkawi
;2014
:13. etappe, Giro d'Italia 
:Klatretrøya, Tirreno–Adriatico

## Referanser


## Eksterne lenker
*
San Franciscos kabelsporvogner

**San Franciscos kabelsporvogner** er verdens eldste operative kabelsporvognsystem. Kabelsporvognene er et ikonisk symbol på San Francisco, og utgjør del av rutenettet til San Francisco Municipal Railway. Av de tjuetre linjene som ble etablert mellom 1873 og 1890, er det tre som fortsatt er i drift (hvorav én kombinerer deler av to tidligere linjer): to linjer fra sentrum i nærheten av Union Square til Fisherman's Wharf, og en tredje rute langs California Street. Kabelsporvognene brukes til en viss grad av vanlige pendlere, men det overveiende flertallet av de sju millioner årlige passasjerene er turister. Vognene er blant de viktigste turistattraksjonene i San Francisco, sammen med Alcatraz, Golden Gate Bridge og Fisherman's Wharf. Kabelsporvognene står på lista til National Register of Historic Places.

Kabelsporvognene må ikke forveksles med museumstrikkelinja F Market & Wharves som går langs Market Street og Embarcadero.

## Referanser




## Eksterne lenker
* 
* San Francisco Cable Car Museum
555 California Street

**555 California Street** (tidligere **Bank of America Center**) er en 237&nbsp;meter høy 52-etasjers skyskraper i San Francisco i California. Den er byens nest høyeste bygning etter Transamericapyramiden, og den største bygningen etter gulvareal.

Skyskraperen ligger i San Franciscos Financial District, og var tidligere det globale hovedkvarteret til Bank of America fram til denne slo seg sammen med NationsBank i 1998 og flytta hovedkvarteret sitt til Bank of America Corporate Center i Charlotte i Nord-Carolina. 555 California Street eies 70&nbsp;% av Vornado Realty Trust og 30&nbsp;% av Donald Trumps The Trump Organization, og driftes av Shorenstein Company.

## Referanser




## Eksterne lenker
*